**Kvalitetsstandard 2024-2025 vedrørende afløsning i hjemmet til voksne**

|  |  |
| --- | --- |
| 1. Hvad er ydelsens lovgrundlag?
 | Lov om Social service § 84 stk. 1 |
| 1. Hvilket behov dækker ydelsen?
 | Aflastning af ægtefælle, forældre eller andre nære pårørende, der passer en borger med nedsat fysisk eller psykisk funktionsevne i eget hjem. |
| 1. Hvad er formålet med ydelsen?
 | Ved afløsning i hjemmet kan samboende pårørende blive aflastet, så de har mulighed for at deltage i egne aktiviteter og bedre klare dagligdagen |
| 1. Hvilke aktiviteter indgår i ydelsen?
 | Tidsafgrænset aflastning af pårørende, der deltager i plejen af borger og hvor det ikke er forsvarligt at lade borger være alene og borgeren på ingen måde kan deltage i tilbud om aktivitet efter Lov om social service § 79 eller deltage i tilbud om fx daghjem jfr. Lov om Social service § 84. For eksempel borger med alvorlig sygdom, demens eller terminal lidelse.Praktiske opgaver som rengøring m.m., hvor pårørende varetager plejeopgaver i hjemmet kan udføres sammen med borgeren, mens der afløses i hjemmet. |
| 1. Hvilke aktiviteter indgår ikke i ydelsen?
 | Aflastning uden fra hjemmet.Personlig pleje efter Lov om Social Service § 83 |
| 1. Hvem kan modtage ydelsen?
 | Pårørende, som passer en borger i eget hjem, hvor visitator efter en konkret og individuel vurdering vurderer, at der er brug for afløsning eller aflastning. |
| 1. Ydelsens omfang?
 | Tidsafgrænset aflastning af pårørende foregår som udgangspunkt på hverdage i tidsrummet mellem 8.00-15.00 1-2 gange om ugen og op til 4 timer om ugen.Rengøring sammen med borgeren vil som udgangspunkt blive tilbudt efter den gældende visitation.  |
| 1. Er der valgmulig­hed med hensyn til leverandør?
 | Nej |
| 1. Hvem leverer ydelsen?
 | Ansatte i Vordingborg Kommune |
| 1. Kompetencekrav til udføreren?
 | Den faste hjælper/ faste hjælperteam skal have eller have til hensigt at tage en sundhedsfaglig ud­dan­nelse.Afløsere skal have gennemgået oplæring i ydelsen, skal være bekendt med Kommunens kvalitetsmål og serviceniveau.Afløseren arbejder under vejledning af SOSU personale og sygeplejersker. |
| 1. Hvad koster ydel­sen for borgeren?
 | Ydelsen er gratis. |
| 1. Hvad er Kommu­nens kvalitets­mål?
 | * At hjælp til afløsning i hjemmet så vidt muligt ikke aflyses
* At hjælpen iværksættes senest 3 hverdage efter bevilling af hjælpen.
* At hjælperen møder til aftalt tid +/- 30 min.
* At der på hverdage i dagtjenesten knyttes en fast hjælper/ fast hjælperteam til borgeren/ hjem­met. Maksimalt 30 % af hjæl­pen (på hverdage i dagtjenesten) må le­ve­res af anden hjælper/ hjælperteam.
* At der ved ferie og sygdom tilstræbes, at det er den samme afløser, der udfører opgaverne.
* At 90 % af borgerne og deres pårørende er tilfredse med kvaliteten af ydelsen.
 |
| 1. Hvordan følges op på ydelsen?
 | Borgerens funktionsniveau vurderes løbende af hjæl­per­en, der reflekteres, og ændringer dokumenteres og rap­porteres til visitator i Afdeling for Pleje og Omsorg.Der skal altid foretages en henvendelse til visitator ved væsentligt ændret funk­ti­ons­­niveau, der varer me­re end 8 dage.Revurderinger foretages løbende efter en konkret vur­dering af aktuelle be­hov.Der foretages stikprøvekontrol af den beskrevne ydel­se, og de målbare kva­liteter |
| 1. Brugerunder­søgelse?
 | I Vordingborg Kommune gennemføres mindst én brugerundersøgelse på hvert fagområde i ulige år, hvor brugerne spørges om, hvordan de oplever kommunens ydelser og services på området. |
| 1. Er der særlige forhold at tage hensyn til?
 | * Hjælperen er omfattet af Arbejdsmiljøloven under ar­bej­de i borgerens hjem. Arbejdsmiljøloven går forud for anden lovgivning. Dette betyder at ar­bej­det skal udføres sikkerheds- og sundhedsmæssigt for­­svarligt.
* Leverandøren skal udarbejde en arbejdspladsvurdering (APV) inden hjælpen påbe­gyndes.
* Hvis hjemmet ikke kan opfylde sikkerheds- og sundhedsmæssige krav, må alternative løsninger til ydelsen anvendes.
* Afløsning i hjemmet bevilges i den periode borgeren opholder sig i hjemmet. Ved for eksempel indlæggelse/midlertidigt ophold vil hjælpen blive inaktiveret i den periode borgeren ikke opholder sig i hjemmet.
* Afløsning i eget hjem kan gives uafhængigt af om borgeren får hjælp efter § 83.
 |
| 1. Er der klagemulig­hed over vurde­rin­gen af ydelsens omfang?
 | Opstår der problemer omkring den tildelte hjælp, kan leverandør eller visitationsenheden kontaktes.Der kan klages over afgørelsen. Fristen for at klage er 4 uger fra modtagelsen af afgørelsen. Klagen kan være mundtlig eller skriftlig.Klagen rettes til Vordingborg Kommune Center for Pleje og Omsorg.Kommunen skal efter klagen er modtaget revurdere sagen indenfor 4 uger. Hvis kommunen fastholder afslaget, videresender kommunen klagen til Ankestyrelsen. |